# 06_msg_all_kik

Text:
Thaai mùthamaki, ngìciria twìna wafici nginyanìru ingìtwarithia maùndù ma kiama Kia ma mbara nginyo, nìtwambìrìrie na tùmarùa mwakiñì, kahora kahora gùchùngìrìra tùhingùre magongona maitù na kùhòera bùrùri na rùrìrì  Athuri thaai


Text:
Athurii thaiii nimukumeyithio na gitioo kuhuruka kawa mutumia wa chairman wa mwaki wa SGR nimukurio mumeyethie athuri ashio agii thaiiii


Text:
Thaai Atongoria! 
Bururi witu wa Kenya na mabururi Maria mangi moothe ma Thi ni magumiirwo ni Kinguki kinene Gia COVID19 kuuma o muico wa mwaka muthiru nginya hindi ino turi. Bururi wa Kenya ni urahingitwo ni undundu wa murimu uyu na mweri muthiru kurahingurwo hanini. Kiumia githiru na ona giki turi ni murona o muthenya andu aria maragwatio murimu uyu ni makiria ya 500. Niundu wa maundu Maya na mangi nguongerera haha muhuro ni tuonete tutirie iruua ria ihii mwaka uyu. Itumi:
1. Macukuru no mahinge na tutingitikirio ciana ciitu ciikare kuo. 
2. Ciana ciahota kugwatania murimu wa COVID19. 
3. Athuuri aria maroraga ciana icio mahota kugwatia ciana, kana magwatio ni ciana murimu ucio. 
4. Kiganda ni ta mucemanio munene na micemanio ni migirie ni Thirikari. 
5. Githomo ni gitiirie nginya mwaka uroka wa 2021 na gutiria iruua ni tugutwarana wega na mwaka mweru wa Githomo wa Thirikari. 
6. Tuhe Ministry ya Ugima wa Mwiri kahinda ga gucaria na kuhariria ndawa kana kihonia Kia murimu uyu. 
7. Kurumirira watho wa Thirikari
8. Kuhe Athuuri kahinda GA kunyitanira na Thirikari hari kuhunjia urumiriri wa mitaratara ya kwigitira murimu uyu hari andu aitu na bururi woothe. 
Ni undu wa maundu macio ndagweta nituonete ni wega tutirie iruua ria mwaka uyu nginya mwaka ukite wa 2021. 
Menyithiai Athuuri oothe na Ruriri rwitu. 
Thaai. 
Ninii wanyu Col King'ori 
SG Kiama Kia Ma


Text:
Hau ni thaai mutongoria witu jamba na ruroruma nyambo.


Text:
Thaai athuri, maina na mwangi thaai, ni gikeno ngimumenyithia ati muthuri ti ruo wa mbugua nooarathie na mbere kuigua wega thibitariini na riu ndari icu ee wodi nanitwaraniria na ni mwega, biiru ya thibitari nooyo irathie na mbere kuneneha naningumuria tuiharirie kunyitanira niguo irihike,. Thaai.


Text:
Thaai Mutongoria. Ni tukigie na utongoria na mutaratara hari bill iyo.


Text:
Thaaii Maina na Mwangi ni thengiu Muthuri ti Koigai nigutumenyithia ndeto iyo ,rekei tugie na mutaratara wa guchanga mbecha icio thiini wa WhatsApp into itu thurai Mundu wa gutumirwo mbeca Mundu mutongoria Thaai Athuri


Text:
MŨGOIYO WA AANAKE NA AAIRĨĨTU
Ĩno yaarĩ nguĩko nano rwĩmbo,gĩĩkĩ kĩarĩ gĩtugĩ kĩega kĩa mĩtugo mĩega ya mwanake na mũirĩĩtu mũgĩkũyũ

Mwanake okaga rwĩmbo atarĩ nguo ona ĩmwe mũirĩĩtu naake akaruta nguo ya ngoro no ndekũruta mwengũ na gĩcoco,aanake makagwa kĩhaaro na makegarĩka,kairĩĩtu gakenio nĩ mwĩgarĩko waaku gagagĩũka mũkaina nako

Waneagwo mũgũũnda ũkarĩma rũgoongo ruothe no kĩanda ndũngĩhuutia,mwĩrĩ ũkarũngara na ũrĩehera hau wagoya

Arĩa magoyagia na ihenya matiendagwo mũno,arĩa nao matiindaga ho nĩ mathaithagwo,mũirĩĩtu agakĩĩra mwanake"Goiya rĩmwe naarĩ tũinũke nĩgũtukire",ũngĩtua makamburu haha no horohio

Naake mũirĩĩtu angĩohorirwo mwengũ nĩamenagwo mũno nĩ airĩĩtu a riika rĩake nao aciari magagĩcaamba nĩ mwarĩ waao gũthingũka,mwanake naake nĩahingagwo kũhikania ta mĩaka ĩtaano kana ikũmi nĩ nduundu ya kĩama gĩa athuuri


Text:
Ngatho nyingī kūrī Mwene Nyaga. Nī tūkūrūgama nawe Jaba itū.


Text:
1. Mūiti wa mbūgū (diviner)- ūyū nīwe mūndū mūgo na nīarī mbūthū ya mwano na nī aragūraga na mbūgū. 
2. Kīoni - (seer) ūyū ndarī mwano na oonagio maūndū kumania na indo na andū. No arore mbakī, matu, njata, ona mara ma mbūri kana nyoni na ahote kūheywo ndūmīrīri nī Ngai kana ngomi. 
3. Mūgongoni (priest) - ūyū no akorwo e mūthuuri o woothe mūhe guoko gwa kūgongona...ona no akorwo e mūthuuri wa kīama kana kīgotho wa mūciī. Nī mekīraga ngotho ya mūgwongo guoko kwa motho. 
4. Mūrathi (prophet) - ūyū nī mwamūre nī njaama ya arathi kūrathagīra rūūrīrī marīa magooka. Ngunūro yaao nī nditū gūkīra ya mūndū mūgo. 
5. Mūturi (blacksmith) - ūyū aarī wa iruka cia aturi no ti mūndū mūgo nī icuumo arī rīa kīriha. Maarī eetigīre mūno ta eethaga na nīmarī rūri rwa mūthiora. 
6. Mūtaūri wa irooto (oracle) - ūyū nī arī ūūgī wa kūnyitithania ūgī wa maūthī ma irooto kana patterns cia irooto na aheeywo ndūmīrīri. 
7. Mūtonyi (presiding elder / adviser) - ūyū akoragwo na kīrīra kīa magongona ma marua na mambura ma mīciī.


Text:
Thaaí thathaiya Ngai thaai,
Nítúkíithíirio wega ní Gíthuri Kínene, kuuma Ngong'u nginya Karí matúra. 
Ona úiguithanio Ngai njega ní ítúiguithanítie ríu, túrí athuri a rúúru na ruoro rúmwe.
Ní tha cia Ngai Kíríma Kínene ituríire ta mbura, ona riri wa kúrirúka na kúrura úgatúgenera.
Túrogîtúúra rungu rwa tha ciake, owe múkinyaníria wa míago yothe, mathahu maitú atútheragie.
Ngai njega twathaithíra kúarahúka kwa rúrírí, ona gúthathara Múrungu, túhe gía kúría ona gía kúnyua.
Túahoya indo na útonga múnene, na makíria útonga úría múnene gúkíra moothe, wa ngoro.
Túahoera aka na ciana, cia túhíí one cia túríígu, túahoera úhiú ona tííri túgaye Kígotho.
Na túngígakinya nígútorio ní thí-rí, ítúmerie na túiganíre nda yayo-rí, ní amu gútirí úkamítoria-rí, úgatúkinyìa kúría maithe maitú makúrú maría mathire tene marí,  na túkamúkírúo ndundu-iní yao.
Thaaí thathaiya Ngai thaai.


Text:
GĨTHAATHI,KŨRIINGA THEENGE NA GŨIKIO NA KĨANO
Ndemi na mathaathi gĩkũyũ agitema njĩra naake Ngai akĩmũikũrũkĩria githaathi kĩrĩa kĩonirwo nĩ ngerewaani ithiĩĩte gũtaha ũkabi na kĩarĩ rĩũki na ikĩona arĩ ihiga rĩa magegania mũno na cikĩinũka narĩo nao ago marĩragũra makĩona rĩrĩ nĩrĩega norĩnyuithanagie muuma. Gĩthaathi kĩarĩ kĩa marima mũgwanja na nĩmo maniũrũ, matũ, kanua, mũberethi wa kũrathima na wa na thuutha.

Ũngĩakĩũraganire kana wĩĩke ngero nene nokaane tiwe wĩkĩĩte ũguo wanyuithagio muuma wa gĩthaathi nĩ athuuri a kĩama a matura nguru me njaga mehakĩĩte thĩrĩga ũgagĩthogotha marima mau na kamũtĩ ka mũgere o ũkĩhĩtaga atĩ tiwe wekĩĩte ũna na ũkĩrĩĩkia gũthogotha irima rĩa mũico okorwo nĩwe wekĩĩte ngero no gũkua wakuaga,hĩndĩyo athuuri acio mekĩrĩĩte mĩkengeria matũ nĩguo ndũkamagwatie thaahu

Gĩthaathi nĩkĩoragire andũ mũno na riika rĩa iregi rĩoya wathani rĩkĩregana na ũriingi wa gĩthaathi tondû gĩthaathi gĩakũrĩaga we wiki na magĩũka na igongoona rĩa kũriinga theenge na rĩu rĩarĩaga rũruka rwanyu rũgathira biũ no gĩthaathi gĩakũrĩaga wĩ wiki 

Riika rĩa iregi rĩoka rĩgĩũka na igongoona rĩa kũriinga theenge na gũikio na kĩano, ũngĩareganire na mahĩtia wekĩĩte nĩwaringithagio theenge wĩta mwĩhĩtwa ũkaneeywo theenge rũriĩinĩ na mahiga mũgwanja ũkamĩringa oĩgĩkayaga ũkĩhĩtaga atĩ tiwe na tiwe nginya ũmĩthethere mũtwe na ihiga rĩa mũico ĩkue nookorwo nĩkũhenania no gũkua wakuaga 

Kĩano nakĩo gĩathondekagwo kuuma he mũtĩ wa kũingata waganu nĩguo mũgere na wathaaniinĩ o ũcio wa iregi mũndũ angĩaganire na arĩrio akaaga kũigua nĩkwararagĩrio igongoona rĩa gũikia mũndũ na kĩano na gũkanĩrĩrwo kiumia kĩgima atĩ mũthenya mũna ng'ania wa ng'ania nĩagaikio na kĩano na angĩkooragana tũtikarĩha na angĩkooragwo tũtikarĩhia

Na ithe wa mũndũ nĩwe woyaga ũta na kĩano kĩrĩa tuugire kĩaumaga mũtĩinĩ wa mũgere agaikia no ndaangĩaikirie haraihu tondũ mwana mũciare ndateagwo naake nyina wa mwana agateng'era akooya kamũtĩ kau agakaiga mũtweinĩ wa ũrĩrĩ tondũ waya gũgacooka

Mũndũ ũyũ waikio na kĩano nĩangĩonire mahĩtia maake na eciirie gũcooka na mũciĩ akaherere ithe hamwe na andũ aao.
Mũndũ ũyũ aciaragwo na mbũri agacookio na mũciĩ na hĩndĩyo ithe nĩaugũkĩĩtwo mĩario ĩrĩa yoothe augĩĩte nĩguo ndĩkanatuĩke kĩrumi harĩ mwana ũcio


Text:
ÛRÎA AGÎKÛYÛ MAKURUHAINE;
MÛHÎRÎGA----Nî rûciaro rwa mûirîtu ng'ania wa arîa kenda mûiyûru a gîkûyû na mûmbi, rîmwe na rîmwe andû a mûhîrîga ûmwe nîmeitaga a nyûmba îmwe.

MBARÎ---Nî rûhonge rwa mûhîrîga.
GÎTHAKU---Nî rûhonge rwa mbarî.
RÛRÎRA---Andû a rûrîra rûmwe nî arîa oothe makuruhanîtio na thakame ya aciari aao.
NDÛGÛ----Andû a ndûgû nî gîkundi kîa arîa oothe makuruhanîtio nî mîhîrîga na ndîra ona moothoni, rîmwe na rîmwe mûgîkûyû oigaga andû aitû, handû ha ndûgû ciitû.
RIIKA--- Nî gîkundi kîa andû maciarîtwo hamwe hingo îmwe kana maruîte hingo îmwe ta mwaka ûmwe.
NYARÛME----Mûrû wa nyina na mûndû wanja nîwe nyarûme wa mwana wa mwarî wa nyina ûcio.
MÛIHWA---Mwana wa mwarî wa nyina na mûndû mûrûme nîwe mûihwa wa mûrû wa nyina ûcio.
ACÛKÛRÛ---Ciana cia aariû kana aarî a mûtumia nîcio acûkûrû a mûtumia ûcio.
KANYANYA----Nyina wa mwanake na nyina wa mûirîtu arîa magûranîire meetanaga kanyanya.
ICICIARA---Ithe wa mûtumia wa mûriû.
NYACIARA---Nyina wa mûtumia wa mûriû.
MARAMU---Mwarî wa nyina na mûtumia wa mûndû.
WAMÛNYORI--- Kamwana karîa mûirîtu akoraga mûciî ûrîa aahika na agakahe ithaga.
THAAÎ---Kairîtu karîa mûirîtu akoraga mûciî ûrîa aahika agakahe ithaga.
WAKINÎ----arûme arîa maruîte itîri rîmwe.
WAKÎRI---- Mûndû wanja ûrîa maruite hingo îmwe.


Text:
Athuri Thaai. Thutha wa kuhuroka kwa ihinda niondo wa king'oki kiria  gitugumiere, ningwenda kumumenyithia ati ni tugakorwo na mburi cia kiama Mwaki wa Kabiria juma ya mweri 12 mweri uyu wa Mugaa wa keri


Text:
Loco Cia Muranga ni ciagayanitio na ikaheyo namba. Kiambiriria ciari ikumi na ithano. Igitinangio, igiuka Mirongo iiri. Ciatarii ta uu. 

*Know your Colonial Location.*

Loco. 1: Gatanga.
Loco. 2: Kīnyona.
Loco. 3: Rūchū.
Loco. 4: Mūrūka.
Loco. 5: Gaichanjirū.
Loco. 6: Mūthithi.
Loco. 7: Ngīnda.
Loco. 8: Mūgoiri.
Loco. 9: Kanyenya-inī.
Loco. 10: Weithaga.
Loco. 11: Mbiri.
Loco. 12: Iyego.
Loco. 13: Gītugī.
Loco. 14: Kīru.
Loco. 15: Gaturi.
Loco. 16: Kariara.
Loco. 17: Kamahūha.
Loco. 18: Kīgumo.
Loco. 19: Kīrīti.
Loco. 20: Gīkīndū.


Text:
Oma oma hatarí nganja, oúría rírathaga na rígathùúa búrúri úyú ní wa Ngai na gútirí úmwe witú úkaútoria, ndagíka ya múthia ithuí oúndú úmwe na njamba iria nene gútúkíra na nyene hinya múingí, thi noigatúmeria na túiganire nda yayo.


Text:
Úyú ní múthuri waheo úgí múingí múno ní Ngai


Text:
Ngemi cia Gikuyu ciugagwo Mwana Aciarwo iri Ndathimi cia uturu wake 
1.Uthamaki 
2.Utonga
3.Ugo
4.Urathi
5.uchamba 
Muiritu ndaugagirwo rukemi rwa uchamba

MUTIGETIKIRE GWITUNYA NDATHIMI ICIO NA RURIMI 

GIKUYUINI UNGIAUGIRE URI MUTHINI ONA UCIARIRWO MUCII URI NA THINA ,WERAGWO UTUE MATA MACIO .
MUNDU ERAGWO ATHUKUME NA KIOI EHERIE IGUNYU MUCII

ANAKE GUTIRI NGWARE NINI MAHURIANI

,NJAMBANINI NDINYAKAGWO

,INDO IRI MOKO

 ,GUTIRI MUNINI MUKIA

  NA MUHIKI MWEGA AHETUKAGIRA THOME WA NGIA

..GUTIRI MWANAKE WA MUGIKUYU WAGIRIRWO NI KWAGA MUKA NA CIANA.


Text:
Nyumba itu thaai, gikuyu thaai, maina na mwangi thaai, ni kaiseye wa koikai  munjiru muciare ni mwangi rika ria maina mutabariri mwaki wa kirimbiruiru ohamwe na chairman kiiria wa muturi tuinagikeno tugiitira athuri mburi cia kiama mwaki wa kirimbiruiru  juma ino yukiite mweri 10/10/2020, mugoka tutheremie kiama. Thaai.


Text:
Adu acio nimamenyeruo uhoro wao tene matanagayania ruriri thaai


Text:
Nyumba  itu thaai gikuyu thaai maina na mwangi athuri nitukumenyithia muthuri njongu wa waki wa SGR akahurukio wakatano kimbimoto


Text:
Subject Fwd: Fwd: Fwd: Fwd: Fwd:
Athuri thaai.
Kamítí haríria, athuri aa kíama Kía Ma na Míaki yothe Kajiado County mena gíkeno magíkúmenyithia atí ní gúgakorwo na MAHOYA ma búrúri mweri ikúmi na inya mweri wa ikúmi na úmwe mwaka úyú(14-11-2020) mwaki-iní wa Kíambirúirú. Mahoya kúrí mwene nyaga makambíríria thaa inya na nuthu(10.30am) matongoretio ní athuri aa mataathi na maturanguru. Menyithia múthuri úcio úngí.

Nini wanyu Múríithi wa Nyaga, County Organizing Secretary.


Text:
Gûtirî ciira ûtambagia na nda tondû ona ng'aragu ndîhoyagwo ûhoro.

Kûrî ûndû na hîî atî imera nî igîrî kîa njahî na kîa mwere .
Kîa njahî kîhandagwo njahî,njûgû,mbembe,mûgwacî,ngîna ,mboco na irio cia menja.

Njaa(hîî) nî îmwe wa mwago wa irio ciitû mûno mûno cikîmîtwo mataha ma kûgagûra andû othe nginya maturanguru na ciana tiga Mao nî imitû itirî mbembe.

Na tondû gûtirî kûraya kûrî njahî hûre ndikuonia nyûngû heke nî ituramîrwo nî ngatha kûna.njahî ikimagwo hamwe na waru na mbembe magatuîka mataha mangîtuma rîgu kana mangîigwo ikûmbî kana thegi na gîtarûrû kana kiuga.

Mataha Maya matingîagire hîndî ya ndîa ya mûhîrîga .Njahî no ûtana watugagawo na ûgategerwo mûciarithania hamwe na mwahû wa irigû na guoko kwa mbûri ya ngoi.Mbûri ya ûcûrû yakoragwo na ciuga inyanya cia njahî.

Ya kîmera ndihiûhaga tondû nî ithimbaga na ndiure.Rîu twîroragîra kîanjahî twetereire njûgûrû mwaria na Ngai atûrehere mbegû cia njahî ombûkîte na gîtarûrû .

Gwitû Mûceera  mûtiiri mûgî wa mûtahato ooî kûgagatia njahî na gûcikima na mîtore  twonaga nduma tûgakenga.


Text:
Luka Luka 1:37
37. Kwa maana kwa Mungu hakuna lisilowezekana.” Nĩgũkorwo gũtirĩ ũndũ ũngĩrema Ngai.”

Get Swahili - Kikuyu Bible App http://play.google.com/store/apps/details?id=com.ng.swkikbible


Text:
Athuri Thaai! 
Ndurio kiuria kinene ni muiritu wa mwari wa maitu ati-ri, : Mugikuyu etaga Ngai " Mwene Nyaga" niundu wa kii? Njokiriai hote kumucokeria njiganiire!


Text:
Etago mwene nyaga tondu kirima kia kirinyaga gikuyu  akiroro onaga kirima kina manyaga nyaga


Text:
Thaaí 
Ngoima ya kíríra níyo ngoima ya mbere mùthuri ahurúka na yetagúo ya kíríra tondú ciana citirí cia kuithia ithe ríngí na ríu ní marenda kuonio na kúheo kíríra úría mekúmúthika, mbúri íno yaríagúo ní athuri aa kíama na arúme aa múcií úcio oiki. Múthuri mútongu aríkía gúthikúo ní ihíí ciake níciathínjaga ndegwa yetagúo ya kúgaya gítonga ígakírío indo ciake ikígayanio. Thutha wa matukú mírongo ína ní igongona ríakumagaria múkui, kúingata gíkuú na ndahíkanio na ní igongona ría matukú kenda na nyama ici itiaríagúo ní andú matarí aa nyúmba íno.


Text:
Ûtuaga mata marikû?

Tûrangîre mbûgû ya *gûtua mata *
1. *Gûtua mata kuuma kanua gaku*
2. *Gûtua mata thegi*
3. *Gûthuguma*

Twambe tuge atî gûtua mata o gwothe kwagîrîirwo kûrî ûndû mûhithe.

1 *GÛTUA MATA KUUMA KANUA*
Rekei tûmenye atî mata kuuma kanua magîrîirwo nî gûtuo marî na gîtûmi. 

Itûmi
1. *Kûrathima*
2. *Kûroga*

*KURATHIMA*
Mundu nî erathimaga na nî atuagîra mata mokoinî, mûno hîndî ya gwîtana Kîrînyaga(nîkuo mwîtaga kûhoya) akerathima atî ûrîa aria na mwenenyaga nî ûkûhinga

Mûndû nî atuagîra mata gîthûri akîrathima ciana, arata kana mûndû angîmûkenia

Mûndû nî atuagîra thendi anengeretwo na ngoro theru nîguo acitherie igwate moko make harî thûgûri kana angîkorwo nî kîheo.

*KÛROGA*
Ûngîona mûndû ûrakwona agatua mata thî, arongoreirie kana atarongoreirie ûcio nî mûrogi

Ûngîtuira mai mata nî kwîroga wîrogaga.

2. *GÛTUA MATA THEGI*
Haha nîho rûrîrî ruumaga. Mata maya magîrîirwo nî gûtuîrwo mûtumia waku no ti wene. Ûngîtuîra wene kana ûtuîrwo nî mûthuri wene, inyuî mwî itharia. 

Thegi nîkuo kuumaga njiarano na nî ûkûgwatwo nî kîrumi ûngîtua mata ma thegi thî. Ngomi ciaku ikwambakagîra mbara nditu mûno. 

No ûkûgwatwo nî kîrumi ungîtuîra mata mûndû wa hûûra waku(gender) kana mûndû mwî rûrîra.

Ûngîtuira mata mûndû ûracakaya mûciaraga mwana wa gîkuû (kîero gîtune)

Ûngîtuîra mata mûtumia wî na kahinda gake ka mweri ûgwatagwo nî thahu.

3. *GÛTHUGUMA*
Mûndû athugumaga kîoro, kana handû ehithîte. Mûtugo wî ho twakorire wa arûme gûthuguma keheri-inî ka njira ûkîonagwo nî ciana kana andû aka ûcio nî mûgiro. 

Mûndû aingîraga gîthakainî agathuguma handû aramenya ndakwonwo nî mûndû. 

Rekei twîmenyerere na tûrangîre kîrîra ka ndûire ciitû kîgiî gûtua mata. 

Gûtua mata ûrîa gûtaagîrîire ûgwatwo nî ûmwe wa ûtatû mûûru wa thahu, mûgiro kana kîrumi, kana ûgwatwo nî ciothe, 

*Thaai Nyumba iitu*


Text:
NYĨMBO CIA AGĨKŨYŨ.
Tene Agĩkũyũ nĩmainaga nyĩmbo cia mĩthemba mĩingĩ.Imwe ciainagwo mũthenya na ingĩ ikainwo ũtukũ .
Nĩkwarĩ nyĩmbo cia tũhĩĩ,tũirĩtu,ihĩĩ,airĩtu,cia tũhĩĩ na ihĩĩ iria nene,cia anake,airĩtu,cia anake na airĩtu,cia athuri,cia atumia ona cia athuri na atumia.
Aini makoragwo megemetie wega mũno,makehaka maguta,thĩrĩga,ngoikoni ona kana mũnyũ wa gũcerũ.
Anake nĩmeyohaga hiũ cia njora,ciĩgamba,maruku ona mateere ma guoya wa nguyo ona inyata.
Nao andũ anja makahaka nguo ciao maguta kana thĩrĩga ona magekĩra mĩgathĩ kana hang’i ona mathaga mangĩ.
Nĩkwarĩ nyĩmbo ingĩ ciainagwo rĩrĩa andũ mekũruta wĩra,magĩthiĩ na njĩra ona ingĩ nyingĩ.
MĨTHEMBA YA NYĨMBO ICIO NĨ TA;
Kĩbata
Mũgoiyo
Gĩcukia
Ngurũ
Kaarĩ
Gĩtiro
Mũthũngũci
Ngũcũ
Kĩbuiya
Gĩcandĩ
Mũũmbũro
Ndumo
Mũthuũ
Mũthĩrĩgũ
Marobo
Wakarirũ
Matumo
Ndũũgo
Waine na Kanyegenyũri.
Wee ũĩ kũina rũrĩkũ?
Niĩ Mũithirandu ndogothi no nyonirio ikinya/ithĩa tondũ ndarĩ mũgũnda ngĩina cia wĩra na rĩtirĩ ikinya nĩkĩo ndĩ mbaco nĩ kũhanda na kũramata tĩĩri tondũ nĩ witũ.


Text:
Thaai athuri  uyu ni Kiiria wa Muturi ndungata ya kiama chairman mwaki wa kirimbiruiru  ndina gikeno haandunii hakwa na famili yakwa ngimuitira igongona ria mahoya na  kuhingura nyumba yakwa gwakwa mucii ituura ria ilmasini mweri 19th Nov 2020 ngumuria na gitiiyo mugoka tunyitanire ngai witu aturathime.


Text:
Nyumba itu thaai, gikuyu thaai, maina na mwangi thaai, ndungata ya kiama kaiseye wa koikai munjiru wa mbari ya koikai  rika riiya maina mutabariri mwaki wa kiribiruiru tuihamwe na chairman witu kiiria wa muturi na athuuri othe a mwaki uyu tuina gikeno tukimwitira mburi cia kiama mwakiini witu wa kiribiruiru  wagatatu tariki 30/12/20 jumatano , ukai tuhinge mwaka na mahoya ma ngaatho kuri awa oohamwe tutheremie kiama  thaai.


Text:
Ruriri thaai, maina na mwangi thaai, kiama thaai nooumwe wanyu kaiseiye wa koikai munjiru wa bari koikai wa rika ria maina ndungata ya kiama ta chaiman wa ndundu ya irua kajiado county, ndina gikeno ngimumenyithia turi na irua ria ihii citu mwaka uyu mweri wena(april) thutha wa guterio dithemba iriga kuhituka ni tondu wa kinguki giki gikuo kia Covid 19 ni ngumuitira mucemanio wa athuuri othe a wendi mwega niguo tutabarire irua riri oota mutugo, na ni haria kirabu kia diaspora haria athuuri mahetwo handu ha gucemenagiria muthenya wa ga tatu (jumatano) tariki 13/1/2021 ithaa ria thaa ikumi na imwe hwaini, Thaai.


Text:
Muthuri Maina  huruka uhoro and the family poleni sana


Text:
Nyumba itu thaai, maina na mwangi thaai, ndundu ya irua thaai ooh nanie ni thaai ni kaiseiye wa koikai munjiru wa mbari ya koikai wa rika ria maina muikariri giti ndundu ya irua ria ihii citu kajiado county ndina gikeno ngitira athuuri othe mucemanio wa keri wa mahariria ma irua ria ciana citu mwaka uyu wa 2021 uria ugakorwo muthi wa gatatu 
(Jumatano)yukite tariki 27/02/2021 haari icemanirio ritu kirabu kia diaspora na maingi nitukaria ta
1..maciokio ma ndundu kuria athuuri irua ria 2019
2..guthuga kana gukindira ndundu iria igutongoria 2021.
3.. ugiririki na kuirutira wiraini uyu.
4.. ikiro cia athuri aria mekuruta wira uyu 2021.
Na mangi maingi, ungikrwo na kiuria, mataro kana uteithio wiwothe kuri wira uyu, ni muthi mwega hindi iyo uukinyie , riu Ngai ithe witu aturathime na atukinyanirie hindi iyo thaaai.


Text:
Thaai tariki 27/1/2021 thaa ikumi hwaini.


Text:
Thaii thaii athuri a mwangi na maina ni kumumenyithia ati ni turatigirwo ni ndungata umwe wa kiama kiama wa mwaki wa  ngong muthuri ti kigia, (chairman wa mathare) ahurukire muthenya wa jumaa 29/1/2021.akuhurukio muthenya wa jumaa na arata marecemania ngwake mucii thinasara cihwaini omuthenya .muthuri wina mucumari wake no atumire kimemia kwa namba ino 0797282898. Arohuruka thayu. Kuma kwi Ngumba wa mwangi.


Text:
Thaai
Arohurúka thayú. Úngíkorúo na kabica noúgaikie haha túhote kúnyitithania rítwa na nako. 
Thaai


Text:
Thaayu athuri .Nimukumenyithio mucemanio wa iruua ria ihii muthenya wa gatano ,thaa  ikumi na imwe ( Friday 12th at 5pm ) . Kuuria diaspora kirabu.  Kuuma kuri mwandiki wa committee.


Text:
Athurii thaaii nikumwitira mucemanio wa irua rucio     17/2/21 kuri muthenya wa gatatu  oharia diaspora thaa ikumi nemwe . Ninie wanyu mwandiki thayu


Text:
Nyumba ya mumbi thaii mwaka mweru twi thayu no mwene nyaga utukinyititie tunyitirire unduire with  nanikio ta ndungatata ya ruriri ngenyihia na  gitio kumwitira mburi cia ndundu  mwaki wa macurie njuma into tukutane ukaii tutheremie unduire with thaii


Text:
Athurie a ruririe thaii ndamwitira mburi cia kiama mwaki wa macurie jumamothi ino yukite ukai na wendani


Text:
Athuri mwi thaayu. Ndiramuririkania mucemanio wa umuthi  haaria diaspora Kuma tha  ikumi na imwe , nagetha tuthie na mbere kufanga irua ria ihii ciitu. Thaayu


Text:
Ûthingu nî ûrî ikîro nyingî tondû mûgîkûyû ndendete indo ciene tondû nîcininaga ciake nîho gwitû gîcirû twîragwo ;

Woona Indo ciene riitho konokono ,woona Indo ciaku riitho ciciri. 
Mbarî ya mûkondi na gîici nî makîmenye 
-Cia wamu inoragia rîmwe cikahuhûra rîu rîngî ûgakomaga ta mbûthû îtarî itina .

-Ngingo ya mûrîa ng'ûrû nayo nî gîthitû na rûrigi   ciongo cianyu itakarîkîria mwîrîinî.
Ni
-Ûmenye nî kûrî kîrumi kîa njîrainî wanahutia kîndû kîene ûgathiî na mîri ya mîkongoe.

-Arîa moigaga cia mûingî itirî mwene tondû nyûngû ya mûingî ndîrî mûteng'ûri kîrîa mwainûkia gîtagakinya nda naciakinya îgatuthûkaga ta gîtututhu.

.-Kîagarau kîomboraga kanua,gîgatogotia mûmero,gîgathingithia ndaa na gîkambûra gîtungati.
https://zenoplay.zenomedia.com/s/BVxRo1


Text:
Ti gutheke. Rekei twimenyerere andu aitu


Text:
Íí hihi irui citú ní igútoria kúnyita na úmotho mathaa mothe na ciíkíre barakoa na guoko kwa úrío? 
Rika ní Barakoa tondú BBI ndíkíhíyúkíte ngana ní atía athuri aa búrúri kúría kúngí kúrí na irua marauga?


Text:
Kingùki gìkì nì kimiri, hìndì ya kerì, athuri me hatìkainì kùrì atumia, tùìmenyeretri


Text:
Athuri Thaaii  kwi muthuri ura suggest ihii tucihe rika ria njoma nenee(homa nenee) hau atia


Text:
Thaai, 
These are excellent guidelines that we must commit to follow at all times during our irua. 
Let me also state that for the first time ever ní ndona bata wa National Executive Council ya Kíama kía Ma tondú ndúraga nyonaga taarí o mbaara matúraga.


Text:
Tene  mwari wa Muthuri angiciariire kiriri Muthuri ucio niaguithagio ikiro na akagia giconoko kinene.Njohi ya muhiriga nayo ikiri njitiku.Mwati na harika hatiri na njohi ikirwo makara ti mbimbi.


Text:
Thaii athuri nimukumenyithio arata nimaracemania gwake mucii olepolos ngong Kuma thaikumi kubanga 
Mibango ya mathiko ohamwe na ku offset bill Nene aratigire ya thibitari.


Text:
Athuri nimukurio tuteithirie family na mbeca citu tuhote kumuhurukia next week muthenya nimumenyithio.


Text:
Thaii athuri nimukumenyithio kwina harambee umuthi Sunday 4/4/2021 gwa chairman muchii olepolos.nimukurio muke kwa ungi tuteithirie murigo ucio munene wa bill aritigire ohamwe na mitaratara ya mathiko.


Text:
Mwene nyaga,ngai wa maithe maiitu, athuri, thaayu. Umuthi ciana ni ciima kiganda cii thaayu. Thengio ni mahoya manyu, na utaana wanyu .  Ngai wa maithe maiitu, kigongona Kia maithe maiitu, kimururumire mahinda moothe.. Thaayu


Text:
Mítī īrīa ītekagīrwo riiko. 

Riiko nī kīmwe kīa igongona iria nene mūno cia mūtumia. Riko nī  harīa maūndū moothe marìkagìrīra. Mūciī nī ndogo tondū riiko nī mwaka. Mwaki wonanagia gūkorwo ho kwa Ngai.

Mwaki woimire  kwī Ngai. Akīgwatia kuuuma gwī kīmūrī kīrīa kìnene nīkio riūa; ūkīnengerwo Awa Gīkūyū; na ūkìhokerwo Maitū Mūmbi atuīke mūrori waguo, mūgiitìīri na mūtūūria wa mwaki.

Thíinií wa mūciī mūtumia nīwe ūtūragia mwaki na njīra ya kūūcarīria ngū.

Nī kūrī ngū ii mūgiro itiotagwo kana itirūgaga ona itiīkīragwo riiko; ūngīruga nacio nī waroga mūciī waku.
1. mītī ya magongona mūkūyū, mūgumo na mūkūrwe.
2 mūgere mūirū, mwerū na mūtune tondū yaarī ya kūnyuithania muuma, kwamba gīthathi na ya gūciira.
3.Mūtoongu tondū wa mbūthī cia ūthi na no wanyuithanagia muuma; 
4. Mūhīnga ndūgekīre kīhīnga riko. Muthuri niguo ahataga naguo nja kuuma thome aroretie kīara;
4. Mūrīiira tondū nī wahūthagīrwo ni arogi; 
5. mūtī wa mūnyua iria ndwotagwo tondū ūrehaga mbaara; 
6. Kīgwa gìtiotagwo tondū nī kīreri, kīgeri marika, kīreri thuuna, nìkio kìene kìgongona.
7. Mūthakwa athi, mahuti maguo mathīnjìro waruga naguo wanina magongona
8. Mūthakwa njaū, nīguo wathondeka nyambo cia kwamba njūūa; 
9. Mwarīki tondū nī urī ihoro nīūkuroga  airitu aku matuike marūgama njīra na mīkoma thī.
10. Mūigoya, mūkūngūgu, Gītooka, kariaria īno nī  mītī mīteithūrani; 
11. Mūkūyū wa ngondu ici ni irio cia ngondu.
12. Mūtī wa mūnjuga ūngìkìrwo riiko ūrehaga mbaara gatagati ka andū maūndū akanūnga oo mbaara; 
13. Mūūhūtī tondū naguo nī wa mūhaka na ndūteaga mūgūnda na ūrī ūthaka wa mwanya; 
14. Mwīnu nī Kīmakia nanī kīgitīri, na no uhūthagirwo nī ago na athingi ithitu gūthondeka ithitū.


Text:
Uhuruke uhoro muthuri wa horio thaai urutungo nia Athuri aria mathire tene nanguo roho waku uruamukiro ni ngomie cianyu


Text:
Thaayu athuri. Nimukumenyithio mweri 15/5/2021, kwina mburi cia hako,  mwaki wa kirimbiruiru.


Text:
Thaayu muthuri ti  magero.  Ngai wa maithe akurangire wehererio murimu . Ucoke gwaku mucii, uhingie wira wa ruriri rwitu, na rwa mucii waku. Wee wi muthamaki wa maithe maiitu. Mwene nyaga akurangire mahinda mother. Thaayu na nyumba yaaku


Text:
Nyumba ya mumbi thaii ndiramwitira mburi cia hako njumamuthi ino yukite ukaii tuhingure kiama


Text:
Ati Kùria aretire Nyoro kihíí kíirú ta nyina?


Text:
Aya nio atongoria mararuma andu aria angi na manyina mao?


Text:
Ciugo nditú múno múno múthuri ti Peter, kùria ní múnyinyi múno kúrí Nyoro, onakorúo ní úteti itío nício itútúragia. Na eerí ní athuri a kíama na kíama gíkiríte tu túkaaria moragana.


Text:
Ningatho muthuri murata ti kano kingori, muthuri ti moses kuria niatete ikinya, athuri thaai!


Text:
Ucio no Muthuri wa Kiama kiana kweli???? Athuri haha niharabatara ikinya rirúmu


Text:
Gúíta múthuri wína aanake mena aka nagithí tigúikia gíkuú ndahi. Ona meera iria cia karia ka ihíí iria túúí itiruaga nowíte múthuri kíhíí?


Text:
Mūthuri mūrata kīrimū kīerirūo kīongaga nyina arī mūkuo. Gīkī kīagīrīirūo nī kūheo maitho.


Text:
Arohurúka úhoro múthuri ti Rúteere. Ní arutíire rúrírí rwa Amerú wíra mwega kwa ihinda iraya ona makíria kúiguithania ndundu ya Nchúri Njeke na Amerú oothe makahota gúkorúo makíaria na múgambo úmwe harí kúrúíríra rúrírí. 
Ní hakírí úrutani múnene túrí ta andú a rúrírí rwa Agíkúyú túngíthoma na túírute kuuma harí múthuri ti Rúteere na ndundu íyo ya Njúri Ncheke.


Text:
Úngííkora níwaharúka irima tiga gúthií na mbere kúenja. Úhoro wa kúamúrwo kwa Speaker Múturi Múkúrwe wa Nyagathanga ní njatú imwe cia útongoria wa rúrírí rwa Agíkúyú níwarehire inegene na ciúria nyingí búrúri-iní wa Agíkúyú ciúria iria onanginyagia úmúthi itirí iracokio. Ciúria ici ní ta kaí anene na aríríria a rúrírí rwa Agíkúyú marí ikundi cigana? Kaí makararanagia ní úndú wa magongona? Kai marúagíra útongoria níkí? Kaí maríhagwo múcaara na ingí nyingí iria cio noicokirio ní ikúndi icio irakararania múthenya riúa rígatagatí. 
Ríu ndúrírí cioothe cia búrúri ní cionete úúgú na wonje witú níúndú wa njatúkano ici na onagútuíka múguí wa nduma úcokagio ona duma-rí, nakio Kia ma gítiteng'eraga. Kúahiúha kía ma ní kúhoria kíhoragia no ti gútúngania ngú mwaki wakane makíría. Athuri matingiuga yamírwo ona gúthugumírwo íthugumírwo. Woni wakwa ní atí ciatú iria irathugunda gúcoka Múkúrwe wa Nyagathanga gúthahúra onao mena ihooto ciao, they too have a constitutionally guaranteed right to practice and express their culture, no ríu hiti ndíheagwo keerí, Gíkúyú-iní múndú angíoragire úngí ndatuagírwo kúúragwo ní kía ma, aríhagio mbúri nyingí kúringana na núú oraga, philosophy íría ihaha ní atí hiti iria yaríire múúragwo ndíkaheo kíimba kíngí ríu kía  múúragani. Ríu nao athuri aría morotete gúthahúra Múkúrwe wa Nyagathanga na níndauga atí ota aría maarí mbere yao mena ihooto ciao cia kú express their culture níngúmoria matigane na radio na materevision, mathií na ma approach Múkúrwe wa Nyagathanga with the solemnity and dignity deserving of a community shrine, mangíhota gúíka úguo ní mekúhonokia na marute rúrírí thoni ici túínacio cia kuonekana ta andú matongoragio ní nda ciao na andú matangíaria na múgambo úmwe. Ti andú oothe mendete rúrírí, ti andú oothe makenagio ní magongona maitú, ona ti andú oothe makenagio ní magongona maku wee kíúmbe na kuoguo nowega kúaga kúaníríra kíng'ang'a-iní  maúndú maitú. Kíuria gía kúíyúria ní gíkí, túrí ndúrírí 42 kenya, núú úríwona magongona ma ndúrírí icio ingí ciothe? Ngana matirí magongona marikíru ta maya maitú? Nítúícarie, nítúíyethe ní nítúímenye. Írí gúthua ndongoria itikinyagíra nyeki.


Text:
Nī waria ta athuri a tatū maikarīire njūngūwa mūtonyi. Rīu rī nī makūheka ūhoro?


Text:
Nyumba itu thaai, maina na mwangi thaai, atirireri a ruriri thaai ni ndungata ya kiama kaiseyie wa koigai mutabariri mwaki wa kiambiruiru tuihamwe na munyiti muthiigi mwaki uyu witu kiiria wa muthuri oohamwe na athuuri a mwaki uyu tuina gikeno tukimwitira mburi cia kiama guku gwitu muthenya wa jumamothi tariki 19/6/2021 mugooka tutheremie kiama.  Thaai.


Text:
REKEI TWÌTANE KÌRÌNYAGA.

Thaai Thathaiya Ngai Thaai
Thaai Thathaiya Ngai Thaai
Thaai Thathaiya Ngai Thaai,
Awa Kìgotho,
O wee Mūrungu Mwene hinya woothe, Murungu mwene nyaga, owe Runge rwitu, uri githanju kihoro, wee githuuri kinene, Mulungu mwene thaa, mumbi wa iguru na thii, na indo iria ciothe tuonaga ikagegia maitho maitu, gwata miiiri itu uria irutaga wira
Mumbi wa kirima kiiiri nyaga, kia njahi, kiambirúirú oo kinya mutamburuko wa nyandarua
Nìtwang'ethera kìrìma gîaku gìtheru, tuoka nyariri-ini ciaku, twinyihitie ta thandi ya ugimbi,
tugigucunga muhera , na tugigucokeria ngaatho oo kuma ngoro-ini ciitu gitina
tuuiri haha, kairu, gatune, kanini na kanene , koii kuhoya na gatoí, keru, komú na múrú wa nyina koigú, kaihwa ,gaithe, gaica na gacukuru,
ruriri rugima rwa nyumba ya mumbi, na mihiriga kenda muiyuru

Thaai Thathaiya Ngai Thaai
Thaai Thathaiya Ngai Thaai
Thaai Thathaiya Ngai Thaai,
Awa Kìgotho, uhuirwo ni thaa,mwangirwa witu, teithia ruriri rumenye mundu mugo ti murogi ni kuhenio mahenirio, 
ni múúmwo níirì uria wamahobäniirie, na akimagarúrira mitugo yao ya uthingú
nigwo matikanamenye maa!
na gutire mundu utari ugo wake na niguo úgí uria aciarirwo naguo.
onanie ngiiri o mundu múgò, na ndí ngúí yaku,
íria wihokeire rúriri na Nyúmba ya maithe makwa maria makúrú
Thaai Thathaiya Ngai Thaai
Thaai Thathaiya Ngai Thaai
Thaai Thathaiya Ngai Thaai,

Awa Kìgotho,
O wee Mūrungu Mwene nyaga
utuhe thayu uria wakoragwo na maithe maitu, tutigugwatha, índi ní twakuhoya utwehererie ingúki, ndwari, ndigano ruriini, na jukaniriro bururi-ini, na niguo túhoone haria twatereire makinya,
na nigúo tútikanoragíre thi ta mirio ya ngía
Thaai Thathaiya Ngai Thaai
Thaai Thathaiya Ngai Thaai
Thaai Thathaiya Ngai Thaai,
Awa Kìgotho, githuuri kinene, mungirwa witu,
O wee Mūrungu Mwene hinya woothe,
Túteithie oo mundu Kwimenya, na kumenya kiria kiriaga gwake,
tuteithie tutware ndigiriri cia maithe maitu, na mutaratara wa wendi wao, hingura ruriri rwaku maitho, mamenyage mbúgú niguitwo ciitagwo rua-ini naguo woni wakú ukaumana na kúri we
na niguo tuhote kwinyihia na gutikira wathani na utongoria uria utuhete, kwa ihinda riiri, na ati gutire ungitongoria utendete na utamwitikirite, nao athamaki a gwithokia, 
uromaharagania, uromagithia hinya!
indi nitwakuhoya ndutuitirie marakara maku na njiira ya gutuhe muthamaki ungitunyamaria, atunuhe kana aite thakame, 

Thaai Thathaiya Ngai Thaai
Thaai Thathaiya Ngai Thaai
Thaai Thathaiya Ngai Thaai,
Nitwakena niwatuigua na niugutuhonia

Nakio kirima giaku githeru 
kirogwata ira
kirogwata! kirogwata! kirogwata

"Ngwenda kúmenya Ngai wa maithe maitú
Ngwenda kúmenya úría maaragia
Ngwenda kúmenya irííkaníro ciao
Na magoongona maarutagwo

Menye úrathi
Menye mítugo
Menye rúthiomi
Na menye rwario
Ndúúrie úthiingu
Ndí Múgíkúyú."
Na oo muthenya ninjugaga ni thayú!

•kaba míano
Túrí A Múmbi

portrait credits @ josey arts


Text:
urathi wa cege wa kibiru no urahinga. Mumbui wa mbari ya ngoru uramwira atiri, cookai thingira wa maithe manyu, mwethe thaayu, kihoniia na muturire , mwegemetia maitho manyu, kuri kirinyaga, kuria kuri kihoniia Kia miicii yanyu, na ngomi cianyu. Mahinda moothe gikuyuini tugaga ni thaayu. Thaayu


Text:
Thaii ruriri uii turorete na kuu? Umutheya siasa tukierwo witu,tugucagura akaiya muno makiria agatuira gania niwe muici.hatiri unduarekuo agatuira bbi niyo dawa na uririkane miaka yake niyathira agiga itano tu uchumi ukire riu ni ikumi nikigia sama natuirio kuria tukurora na muririkane uno wiyathi Ari maruirire mationire miguda ni muii ni yao Kenya mwina maitho, matu,ona mbuguiro.muihuririei


Text:
Thaayu athuri. Muramenyithio ati muthenya wa jumamothi, mweri 10/7/2021 kwina mburi cia horio kirimbiruiru, ni chairman wa mwaki ucio.  Ukai kwa uiingi tutonyie athuri kiama.


Text:
Athuri thaai, maina na mwangi thaai, aramati a ruriri thaai  ino ni ndungata ya kiama kaiseyie wa koigai muikariri giti wa ndundu ya irua kajiado county oohamwe ndundu yothe ndina gikeno ngimumenyithia mucemanio wa gucokia mathabu oohamwe na kurora wira uria warutirwo irua ririga kuhituka ndumiriri ino ikinyire athuri oothe county ino iitu.
Muthuri ungienda kuria kiiria, ungienda gutarana, ungienda kuendithiria wega irua riri niukurio na gitiyo ndukanatire jumaa ino wagatano 9/7/2021 haaria nyumba ya athuri kirabu gitagwo DIASPORA Jira ya kuma kiserian guthi ngong.


Text:
Athuri acio nítúmoi me mombatha mathiko ma múrú wa nyina na Peter wa Nyihi. Ngúíciria ekwendete gútúma rúrenda rúngí túrí.


Text:
THIMO 200+ CIA GĨKŨYŨ   ............(copied)
1. Kĩnya kĩrĩ itina nĩkĩo kĩigaga
2. Mũcera na mũkũndũ akũndũkaga take
3. Kĩonje kĩrumaga mukĩhiũhĩria
4. Nyũmba na riika itiumanagwo
5. Mũici na mũndũ mũka akenaga akua
6. Muthici ũngi ndamũthũire
7. Kĩrĩra nĩ ũra thoni
8. Aka eeri nĩ nyũngũ igĩrĩ cia ũrogi
9. Mwĩhĩta na mwana nĩ atamurĩ
10. Mũrega akĩrwo ndaregaga akĩhetwo
11. Mwĩĩri eĩtaga nyoko
12. Wanarũmwo nĩ nyoka onaga kamũkwa
akora
13. Karĩ guoya kainũkĩire nyina ge
kagima
14. Wainaga nieroragira
15. Mũremwo nĩ nguĩko egwatagia
huuyo
16. Ya matharara ĩgwatagia ya nyeki
17.Mũikari mũtĩ gĩtina nĩwe ũũgĩ thambo iriaga kĩ
18. Maguta makũrũ matiinaga rwĩmbo
19. Cia mũkarĩ irĩagwo na mambura
20.Wamũcoka nĩguo ũrĩaga mũndũ
21.Mũremwo nĩ ndũgo egwatagia njaa ĩĩ
mahiga.
22. Kaigwa gatune nĩ mwamũkanĩro
23. Mũhiki mũthaka ahĩtũkagĩra thome
wa ngĩa
24. Mwendi kagwaci gatungu nĩ
kwenjera
25. Mumagari ndaumbĩkaga irigu
26. Mĩcii ni ndogo 
Muici na kihii akenaga kiarua
27. Mĩciĩ yũraga ng'o ciaigĩrĩrwo
makumbĩ-inĩ
28. Rũrigi rũri nja rũtiagaga gĩa kwoha
29. Ĩtoĩ ĩngĩ ĩmĩnungagĩra nathutha
30. Kĩrimũ nĩ kĩũru kĩongaga nyina akuĩte
31. Kaihũ gacangacangi gatigaga kwao
gũgĩthĩnjwo
32. Gategwa kanini kahaicaga na
mbere
33. Ciakorire Wacũ mũgũnda
34. Ciethanaga ikiũmba, ikiũmbũka itirĩ
ndũgũ.
35. Njũgũma njega yumaga ikũrĩro
36. Kwa mwendwa gũtirĩ irĩma
37. Cira mũingĩ nĩ wa ũthoni ũgĩkua
38. Mũici na mũndũ mũka akenaga o
akua
39. Ndĩakagwo ta ya wakinĩ no nĩ
iyagwo mũrathĩre
40. Nyeki ya nja ndĩrĩkaga.
41. Ũtenderũ ũrĩ nja ndũrĩ mĩĩthemere
42. Ĩganagwo yarĩ iria yakua
43. Gũtirĩ ũũi ta Ngai
44. Yerwo nĩ noru ndĩnerwo ĩthĩnjwo
45. Ngwacĩ ya mwana wene noyo ĩhoragia mwaki
46. Warũgaga nĩatobokaga
47. Wanyima thuni ngakũima mbogo
48. Mũrĩmi ndaunagwo moko
49. Wainaga nieroragĩra
50. Agĩkũyũ moĩ kũhitha ndĩa, matiũĩ
kũhitha ũhoro.
51. Ageni erĩ matirĩ ũtugĩre
52. Ĩreragĩra rũkũ-inĩ ĩkaya kũigana
53. Gũtirĩ mũndũ wendaga gũtũngana na
nyoni njũru
54. Gũciara ũru ti kwenda kwa mwene
55. Gatitu ka mũimwo nĩ irĩ noko karĩ
mĩtĩ
56. Andũ maiganaine magĩthiĩ na
magĩceera
57. Ihĩĩ itithiaga ũthoni
58. Ndindĩko ĩrĩ magũrũ
59. Njigua ĩrĩ matũ
60. Mũndũ mũũgi ndarĩ mĩhere ya ũhoro
61. Mũndũ athugumaga na gatirũ gake
62. Yenda mũno ĩkũũraga rũrĩra
63. Mũndũrũme ũtarĩ mbũri ndaragia ciara
64. Kĩndũ no mwene mũhoi ahoe
65. Ũtaana mũũru no wa kĩrĩgũ.
66. Yaikio ĩikagia ĩngĩ
67. Ũtarĩ nĩ mũigĩre
68. Rwĩ itara rũthekaga rwĩ riko
69. Mũrigia nakĩo nĩwe ũgĩkagĩra
nguo
70. Irĩaga na mbugi ona kũri ũgũati
71. Kagũrũ ke ime gakĩrĩte ke mũhu.
72. Kwĩgaya ti gũkua
73. Kahiga gakũrũ gatiagararagwo nĩ maĩ
74. Ũthuri wa itonga ndũnungaga
75. Ĩganagwo yarĩ iria yakua
76. Rũtwaraga nginya mũthambĩri
77. Ndore ĩimbagio nĩ gĩtĩ
78. Kũhoha ti kũũma
79. Ũtamerithĩtie ndatigaga kũhanda
80. Mũgũnda mũkũrũ ndwagaga ũmatho
81. Moko maingĩ mamenanagĩra
makĩrĩa
82. Gũtirĩ wĩ kahĩĩ ũtakaharwo mũtwe
83. Mũguĩ wa ũtukũ ũcokagĩra harĩa
wokĩra
84. Ciunagwo rũkomo kĩmenyi
akamenya
85. Ĩtoĩ ĩngĩ ĩmĩnungagĩra na thutha
86. Kũmenya werũ nĩ kũũtinda
87. Gũtirĩ mũnini mũkia
88. Ciira ũtũragia ũkĩa mũciĩ
89. Mũka mũkũrũ acokagĩrĩrwo na
maithori
90. Ĩtarĩ hinya ĩnyuaga munju.
91. Kĩũmbani kĩaga gũkua kĩonaga
nganga mbute
92. Kĩambĩrĩria kĩa ũũgĩ nĩ gwĩtigĩra Ngai
93. Weka wega nĩwe weĩka na weka ũũru nowe weĩka
94. Mwaka wa hiti ndũhoyanagwo riigĩ
95. Mũciĩ ũkuagwo ngagũro
96. Mũũgĩ nĩ mũtaare
97. Mumi na nja arĩaga mara
98. Mũcharia ũngĩ ndamũagaga..
99. Mũheria ngĩa ndagiragia gũkĩe
100. Mũrega akĩrwo ndaregaga
akĩhetwo
101. Ũtakanyuĩrĩire ndoĩ karĩ rita.
102. Nyoni ngĩgu yakaga irigũ-inĩ ikũrũ
103. Ngarĩ ĩhĩtagwo nĩ mũndũ na
mũthoniwe
104. Mũtũri mũno ndaagaga
105. Nguĩko ya mũndũrũme nĩ nda
106. Njamba nini ndĩnyakagwo
107. Wendo nĩ ũtumumu
108. Karonda ka mwene gatimũiragia
ngoro
109. Kĩndũ kĩnene kĩũru no kĩronda
110. Mũkũrũ gaya ũnyonie kũgaya
111. Mũkũrũ nĩatũmagwo no kũrumwo
atarumagwo
112. Mũhiitha njaga ndaciaraga
113. Mwana wĩ kĩyo ndaagaga
mũthambia
114. Mbogo nyingĩ itirĩ thaathi
115. Gĩcegũ kĩa andũ aingĩ ti kĩega
116. Mũndũ wĩna rwake atihagio nĩ
mwengũ wa mũka
118. Kiumaga mbũri kĩeremia
119.Mũkungi aakorire mũcemi
120. Mwĩhĩti na mwana nĩ ũtamũrĩ
121. Ngatia yaaga nyama ĩrĩaga
nyeki
122. Mũgumo wakũrũka nĩ ithage
rĩmeraga
123. Mbũri ndiunĩkaga ĩrĩa thondu
124. Mũikia ndooi mwehereri
125. Hinga itikinyaga iraka
126. Mũikarania na kĩimba ndaagaga
maithori
127. Njahĩ nĩĩrĩ mũkimĩre
128. Mũciĩ wĩ inooro ndũtuhagia kahiũ
129. Kwĩrĩrwo ti kũneo
130. Nĩyũmbũkaga ĩmbute
131. Wakahare akuire agĩetha ngumo
132. Ndia ndiku ĩikagio mũti
133. Kĩgwa gĩakũra gĩcokagia mũrĩo
gĩtina.
134. Kĩrimũ kĩega no kĩa iria
135. Mũharwo nĩwe ũthingataga gĩthaka
136. Mũceera na mũkũndũ akũndũkaga o
take
137. Ng'ombe ĩtarĩ mũting'oe ĩhuragũo
ngi nĩ Ngai
138. Kwa mwaria gukĩũra kwa mũkiri
kworire tene
139.Thia ndĩthũire mũmĩoni ta
mũmĩanĩrĩri
140. Kũganwo nĩ kũũra
141. Gũtirĩ ĩrumaga imera igĩri
142. Njĩra ya mũũri ĩgĩaga ime rĩ mũgaa
143. Thũngũri ti ĩmwe ĩ marigũ
144. Waica kehiri nowe waica keruti
145. Gũtirĩ yuraga na ndĩkĩe
146. Kĩamĩa kĩmwe ciamĩa ciothe
147. Ĩngĩhĩtia na mũgwĩ ndĩrathaga na
njoya
148. Rũruka rwa kĩmbu rũtithiragwo nĩ
mũng'ũng'ũtũ
149. Mũthiĩrwo ũgo no ũrĩa akerwo.
150. Gũtũ gwakahũka gũticoka ndebe
151. Kĩnya gĩtihatagĩrĩrio rũga
152. Gĩikaro kĩmwe kĩ ndaa
153.Thegere igĩrĩ itiremagwo nĩ mwatũ
154. Atumia erĩ nĩ nyũngũ igĩrĩ cia ũrogi
155. Mũceera na mumo nĩ mwĩtĩkĩri
156. Kĩndũ kĩene kĩnoragia itina rĩmwe
157. Ĩta rĩtarĩ ndundu rĩhũragwo na
njũgũma ĩmwe
158. Njĩra ya mũndũ ũmwe ĩthiagĩrwo
gũtuka
159. Nyũmba ĩmenyagwo nĩ mũrari ti
mũroki
160. Mbembe nĩ mũthandũrano o ũrĩa ũkarigia na mũcakwe.
161. Mbura ĩtekura ĩgwatagia rũhuho.
162. Mwendi ũthaka ndacayaga
163. Mũgeni amĩaga mbĩrĩra
164. Hiti ĩkĩnyiria ndĩnoraga
165. Kĩrimũ kĩahũna kiugaga nĩkĩanora
166. Nguyo ĩimbagio nĩ mahũbĩ
167. Gĩtiiro kĩa mũka wene gĩtikagio
abuĩria
168. Gũtirĩ ngoma ĩtarĩ mũmĩenji
169. Thegere igĩrĩ itiremagwo nĩ mwatũ
170. Koiga gatune nĩ mwamũkanĩro
171. Njamba ĩmwe ndĩhingagĩrĩria iriũko
172. Gatuma koragithirie watatua
173. Kĩnyuĩro tikio gĩtothinĩro
174. Mũka mwerũ nĩ magambo
175. Ĩthe wa athaka ndarĩ matũ
176. Gũtirĩ mũrĩo ũtainia rũthĩa
177. Mũrĩo nĩwĩrĩyagĩra, nĩũninaga
magego, na ndũninaga ng'aragu
178. Kamamĩrĩria kaharũrũkagia mwatũ
179. Mũthakwa wathĩ ndũthiragwo nĩ
gĩcanjara
180. Kanua kendagia ngingo
181. Komũ athĩnirie kaigũ wanyina
182. Wathatire akĩrĩra waciarire no
ararĩra
183. Njũkiĩ ndĩambaga na igua
184. Gũtirĩ wanda na wamũgongo.
185. Nyongi nĩ ĩgimaraga ĩkarũmũkia
rũnyondo
186. Gũtirĩ kũraya kwĩ njahĩ hũũre.
187. Gũtirĩ ngũrani ya hiti na wamũtĩrĩ
188. Gũtirĩ mũciĩ ũtarĩ mũringiti wa thĩna
189. Mũrũmĩrwo ndamenyaga igĩthira
190. Mũtĩ ũtegũtemwo ndũgerekagwo
ithanwa.
191. Mũmĩethi na ũmĩrĩte ndangĩmĩona.
192. Kiumaga mbũri kĩeremia.
193. Ngware ndĩũragagĩrwo nja.
194. Mburungo nini irĩ mũthiomeri ĩkĩrĩte
mburungo nene ĩtarĩ mũthiomeri.
195. Mwĩtemengeri ndooragia ikĩhooha.
196. Gatitũ karĩ ngoro gatiunanagĩrwo.
197. Mũgũnda ũũraga na rũteere.
198. Ndũgũ nyingĩ ithatagia mũhuko.
199. Wĩra ũrutagwo mwĩruti.
200. Itherũ rĩtirutagĩrwo mũgwĩ.
201.Thiaka ũiniĩ ndwagaga gũita mĩgwĩ.
202. Ngingo ya mũria ng'ũũrũ nĩ gĩthitũ
na rũrigi.
203. Mũciairĩ wa hiti akamagwo na
ihĩndĩ
204. Mũkũrĩra gĩthũnũ ndoonagwo.
205. Ĩrĩ kũhĩtia na mũgwĩ ndĩrathaga na
njoya.
206. Itihingagia mbugi.
207. Mũtino ũthatagia ndigĩrĩri.
208. Irĩ gĩkũyũ itirĩ ũkabi
209. Rũrĩra rũtithambagio rũũi.
210. Gakwĩrũmĩra gatioragia mũgũgũta
211. Itonga igĩri itirĩ nyoni.
212. Njukũ ni migathĩ ya itonga.
213. Ndia ngiri yaniina andũ.
214. Ya riika rĩngĩ ĩrĩaga ĩkĩhurunjaga.
215. Harĩ athuri hatitangagwo maaĩ.
216. Kũrĩ gũkua mũrio ta kĩgwa.
217. Mũndũ wa nda no ta wa kĩrumi.
218. Kũrũga ti kwega tondũ kĩũra
kĩoragire ũthoni na irũga.
219. Mbũri ngũrũ ndĩtiihaga tũhũ.
220. Mũhehwo na matũ meerĩ
ndaiguaga.
221. Ndururumo igĩri itiiguanaga.
222. Kĩrimũ kĩhaicaga mũtĩ na iratũ.
223. Rwa gwĩcũtha rũtirĩĩ ruo.
224. Thundo ya kahĩĩ ti ya mũrigono
225. Maitho ma arũme ti mairang'a
226. Mũkomania mwaki ũtarĩ thenya ndaninaga ndogo
227. Mwaki wa Ngai ũraragio nĩ igoto


Text:
Thaai nyumba itu, thaai maina na, mwangi thaai uugi ni kaiseyie wa koikai mtabariri mwaki wa kiabiruiru ohamwe na munyiti muthiigi mwaki uyu kiiria wa muturi  tuinagikeno tukimwitira mburi cia hako mwakiini uyu witu jumaa yukite wa gatano 6/8/2021 mugoka tunyitanire thaai.


Text:
*Marúa kúrí ciana citú* 
Múúrú wakwa nyenda.
Wa mbere ní ngeithi nyingí ta múthanga wa iria-iní, wa keerí ndagúthaitha thikíríria úhoro wakwa.
Rírîa waciarirwo ní nyúkwa nií níndakenire múno na ngícokeria Múrungu ngatho nyingí ní kúhe kahíí. Ngígía na gíkeno ma ngoro-iní yakwa ní kuona atí múcií, nyúmba, ona múhíríga witú ndúkahuka ona ndaumagara rúgendo rútacokagwo guitú ní kúagía na igiri ríhana gítoka ona ríoma norúríringúra.
Úgígíkúra orowega nanií ngíthií na mbere gúkúrera túrí na únyitaníri na ngomi citú ona Múrungu ona  gúgúkindíra úmúndúrúme nginyagia úgíkinya wa kúíúmíríria kúng'ethanira na kahiú. Múúrú wakwa wakinya wa kúrua úkírua na úkíúma. Úgíthoma orowega na úkíambíríria gúcokanírîria útonga múnene ona ûkíheo gítío na úkígía ngoga nene. Orohau úkírúngara ta itimú ría mwenjerere na úkíendo ní airítu nginyagia úkíhikania  nanií túrí na nyúmba itú na múhíríga túgíkúgúraníra. 
No ríu múúrú ní harí kaúndú ngana maúndú itakúírire; múriú ndiakúírire atí múirítu úyú wahikia ti mwarí wa nyúkwa ngana thoguo atí níarígúathikagíra hingo ciothe, ndiakúírire atí oroúguo úmúmbííte na agakúhikíra no oombwo níúkí na makunyane mbakí, múúrú njohera níndariganíirwo gúkúíra aka na igúrú itimenyekaga na noume gwaku rúcinì múrí kíongo kímwe no úgícoka hwai-iní akúrutie na irumi múromo-iní tondú atinda akíheo njukú ní nyamúcene cia itúúra úría úmbanííte kambí, múriú ndiakúírire atí múkaguo ena ihu no atuíka múndú múgúúta útarenda atía ngana atía ona agokagíra rúciní emúrúaru, ndiakúírire atí híndí íno emúritú ona noúkinye múcií úkiuma gúetha indo na úkore etoro na ndarugíte. Múriú ndiakúírire úngígatúngana na macio moothe úgeka atía, ona úría útageka ndiakúírire. Ríu gíthikírírie múúrú wakwa; úngíkainúka úkore múkaguo ní orire na athií kúndú hihi kurí aría marí njoherera-rí, ndúgathiì kúmúetha útukú, wee tonya nyúmba úkome na angíkorwo ní athire na úrírí etha nyúmba cia toro ngana úhoe toro, rúciú gúakía roka wîra-iní waku na gwatuka inúka gwaku, múthenya wa gatatú oroúguo. Múthenya wa kana hwainí menyithia thoguo na úmenyithia nyúkwa atí múkaguo e thikú ithatú kuuma auma múcií, nií nínií túrí úthoni na nyina na ithe wa múkaguo no wee wínwana kúu otoría wí mwana witú na ríu úngíthií múthenya wa mbere kúu úría waga múkaguo waya gúthií kúu na marakara maingí, úmahúúre, úmarume ngana ona úmarathe na múcinga úcio waku. Ithuí ní ithuí twakúgúraníire na múkaguo níwa mbúri citú kuoguo noithuí túgúkúgíríra múkaguo.
Múúrú wakwa múkaguo oimire kwa nyina na ithe na agíúka múikaranagie nake, múriú múkaguo noanogio ní kíhiko na acoke kwao ngana ahike kúngí oúria aumire kwao, angígeka úguo múriú wakwa ndúkanahiúkírwo no marakara wícirie kúígera ngero ngana onake kúmúgera ngero, onandúkanataranie indo ciaku iria anaría, úkeúmíríria,  weethe úngì ngana angí na onao nomakinye handú manogio níwe no ndúkanemene ngana wíagíre kíene. Múriú, ciana iheanagwo ní Múrungu na aheaga aría ekúenda na akauma aría ekuuma, úngíkaaga kúgía ciana úgoka túaranírie túethe kíhonia túrí hamwe múriú wakwa. Reke túikare túkíaranagíria útúúrwo-iní múúrú wakwa nyenda, thikagíríria nanií níndíríkúaragíria, njaragíria kaingí ma múriú wakwa níndírígúthikagíríria.
Níniì thoguo na níngúendaga igiri ría nyúmba itú. Thigúkú múgooka na múúke na ciana ngoima nínoru.


Text:
Nyumba ya mumbi thaai,Maina na Mwangi thaai,Ruriri thaai,Nii Njororua wa Ngure kana Michael,Kimenyithia kia HINAHI; Kuri mburi irari iriyo kimia mweri 29/8/2021 haria Thiigira matathia niitiritio niundu wa mutaratara wa thirikari kuna ofisi ya borithi Ngong uria magathikirio Monday 23/8/2021 wa kuhurana na kinguki kia Covid-19 (corona) nginya ihida riria muriimenyithio
Thaai thathaiya Ngai thaai


Text:
*Mwaka wa hiti*
Búrúri-iní wa Gíkúyú tene tene mùúno-rí, ní kúarí ihinda ríakinyaga hiti ikaingíha na tondú hiti nício ciatheragia búrúri na njíra ya  kúría ciimba cia andú aría matangíathikirwo-rí, híti ici nícioí na níciamenyerete nyama ya múndú atí rímwe níciarutaga ciana, arúaru na akúrú nyúmba na ikaría. Ní úndú wa kúmenyera kúría andú hiti ciaga nyama ihinda iraya níciaikaraga ikauga mbu na ikaríra múno írítanjíra ya gúthetha andú makue níguo ciríe(gúthekererwo ní andú ti kúrírírwo ní hiti). 
Ríu úmúthi búrúri-iní túrí mwaka-iní wa hiti, nítútonyete mwaka wa múico níguo túingíre ithuranwo-iní cia kíúteti. Ihinda rírí ría mwaka wa hiti nírírí mogwati maingí múno kúrí rúrírí, mícií ona kúrí ikundi ta kanitha na kíama.
Ihinda rírí ría mwaka wa hiti o kiumia kiumia ateti marúrúnganaga makanithainí magítúara míhothi mwanya mwanya ya gwaka kanitha, kúgúríra mútungatíri ngarí, gúaka gíkí, gúaka kíu kìngí. Mícií nayo aka aitú, ciana citú ona athuri mahikagio na makagurarírio kúu kúrí úteti na ona úngímaríria matingíigua tondú makoragwo marugíirwo njohi ya kúmataha meciria.
Ríu onakio kíama nokígerekagwo rwa njora ní irema thahu, ateti a míhíríga yoothe na ndúrírí mokaga kíama-iní amwe kúruta mbúri na amwe gútúhaka na mbeca, irio cia nda na njohi nyingí nginyagia ígatúthereria. Híndí ya mwaka wa hiti túheaga kíama ndúrírí tútagíríirwo kúhe. Athuri nítúremagwo gúítiria kíhuhúkanio kíu na gícokaga gútútiga túrí ta ciatú cia nyúngú gúatúkana na ní múúí nyúngú ndítumagwo ta kínya. 
Túgúíka atía ríu?
Athuri nítúgerie múno gúítiria kíhuhúkanwo kíu,  ní túririkane atí ní ithuí túíhokeirwo rúrírí na magongona. Nítúmenyerere tútikendie rúrírí na úthamaki itaha rímwe ría irio, athuri a kíama ní túrangíre kíama na túgíe na úgí na hinya wa kúhota gúítiria kíhuhúkanio kía úteti na útonga wa úteti, ní túmenyerere tútikendie kíama mbúri, ngana ndía, ngana ití cia gúikaríra ngana hema(tents) ngana ona mbeca.
Ndanauga nangera athuri atí gíkí kía iregi níkíúragíria na gíkorírio ní Ngai na kuoguo nií nguga na ndinaroga atírírí, múthuri owothe wa kíama úngíendia kíama aneo mbeca ngana indo ingí etongie nacio-rí, angírorío ní miuma wa kío. Úyú ní mwaka wa hiti andú aitú na mwaka wa hiti ndúhoyagwo rigí.


Text:
Athuri thaai ,keri ni Mathenge wa ndiritu, munjiru wa mbari ya mbaaria. Marika ma wathani, ndi wa maina ngaciarwo ni mwangi. Rekei tu rung'e ici ciigii Mwene Nyaga na mundurume, Kuuma agu na agu, Ngai atuurite ari murata wa mundurume, na magatuura marikanigira iriko nyingi na cia gutuura. No matukuini turi, arume nitwahugukiire Mwene Nyaga, tukumutigira aka aitu na ciana ciitu ci airitu. Mugwiciria ni mukenu?, no marikanire undu o wothe? Arume, nitucokiei thiriti na Ngai, tauria maithe maitu matuuraga. Thaai thathaiya Ngai thaai.


Text:
Hau niho matukinyitie ni  matukiririe jano na no nginya tucokie rui mukaro thaai mutonyi mukaru.


Text:
Athuri Thai, nìtùthaithaiye Ngai witù wa kìrìnyaga ahorerie ngoro ciitù Agìkùyù, cigìe na wendo ta rùrìrì. Nì kìeha kìnene ma kwona mùgìkùyù akìruma mùtongoria wake tùndù nìerrwo nì mùndùrìrì atì nì mùru na nìoragìte ciìraniro. Nìtùyùrìtie gìtùmi kìrìa kìarehire njatùkano tiga ngeithi, hihi tùtoì? Maitù ùyù arakaya ùmùthì, rùciù tùgakaya ithuothe hatarì ùngìtaithia ùngì. Mùgathe mùtigairì Moi (RIP) aarì oho, naaingì nì tùùì ùrìa hokaga


Text:
Athuri Thaaii ni Mumbui wa mbari ya igi handuini ha mukuna ruku wa mwaki wa matathia ni kumwitira mburi cia hako  muthii wa jumaa 17/9 na kiama jumaa 18/9/21 ukaii tutheremie kiama athuri thaaii


Text:
Ni muthuri urathie uthoni  araruta hako jumaa na ndegwa juma


Text:
Acha muthuri ni wihia wakwa munene maa ooiii


Text:
Athuuri thaai, maina na mwangi thaai, uugi thaai, ni mutapania mwaki wa kiambiruiru kaiseyie wa koikai turihamwe na munyiti muthiigi mwaki witu kiria wa muturi ohamwe na athuuri a mwaki uyu tuina gikeno tugiita athuuri handu maruma moke tunyitanire mburi cia hako mwaki-ini witu muthi wa juma tariki igiri mweri wa ikumi 2/10/ 2021. Ngai witu amurathime na atuturie tukonana hindi iyo thaai.


Text:
Kai rurenda ruru rwatwikire rwa siasa na ndinoria na uru?


Text:
Múthuri ti Mbùgua kíúria gíaku níkíega múno tondú gútirí wa nda na wa múgongo. Athuri aría mararúgama na wa gacúgúma ní athuri aitú, arîa mararúgama na wa karia ka ihíí no aitú, aría marúgamíte Jimmy ní aitú ona arîa mena Speaker Múturi ní aitú. Ríu nígetha tútikagie na gúkararania tondú ngarari ní kamena-rí, rekei tútige gúíkíra úteti rúrenda-inî rúrú rwa irua, haha nítútigíre kìríra na imenyithia cikonainie na irua tu. Thayú


